Tunteeni kukka
Oi kukkani kaunis, vaikk’ kaino vaan,
 Oi, lemmikki toivon kukka,
 Sinus’ kirkkahan muistan ainiaan,
 Sinä rauhan sointusa kukka!

 Mut’ lempiä en sua saatakaan,
 Punaruusun ma hehkua hemmin;
 Sydän kaipaavi tunnetta, tulta vaan,
 Sitä ruusua punasta lemmin.

 Oi kukkani kaunis ja kainoisin,
 Sinikirkas sä toivon kukka,
 Sua muistan, mut’ ruusu on hehkuvin,
 Se on tunteeni, syömmeni kukka!

Toini.

Lähde: Työmies 1.6.1899.

Anonyymi
Runot
Työmies
1899